เทศบัญญัติเทศบาลตำบลสามกอเทศบัญญัติเทศบาลตำบลสามกอเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตเทศบาลตำบลสามกออำเภอเสนา จังหวัดพระนครศรีอยุธยาพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลสามกอ โดยความเห็นชอบของสภาเทศบาลตำบลสามกอ และผู้ว่าราชการจังหวัดพระนครศรีอยุธยาจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลสามกอ เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตเทศบาลตำบลสามกอ อำเภอเสนา จังหวัดพระนครศรีอยุธยา พ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองเสนาที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่า พื้นที่ในบริเวณ ดังต่อไปนี้๑.๑ ด้านเหนือ จดแนวเขตเทศบาลตำบลสามกอด้านตะวันออก จดถนนสาธารณะไม่ปรากฏชื่อ ฟากตะวันตกและถนนหลังวัดสามกอ ฟากตะวันตกด้านใต้ จดคลองขนมจีนฝั่งเหนือด้านตะวันตก จดแนวเขตเทศบาลตำบลสามกอ และเส้นขนานระยะ๒๐๐ เมตร กับแนวเขตเทศบาลตำบลสามกอ๑.๒ ด้านเหนือ จดแนวเขตเทศบาลตำบลสามกอด้านตะวันออก จดแม่น้ำน้อย ฝั่งตะวันตกด้านใต้ จดวัดบ้านแพนสมถด้านตะวันตก จดถนนสาธารณะไม่ปรากฏชื่อ ฟากตะวันออกด้านตะวันตก จดถนนโยธาธิการสายคันคลองชลประทานสีกุก- บางซ้ายฟากตะวันออก๑.๓ ด้านเหนือ จดถนนสาธารณะไม่ปรากฏชื่อ ฟากใต้และคลองบ้านแพน ฝั่งใต้ด้านตะวันออก จดคลองขนมจีน ฝั่งตะวันตกด้านใต้ จดคลองขนมจีนฝั่งเหนือ และวัดสามกอบริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือ จดแนวเขตเทศบาลตำบลสามกอด้านตะวันออก จดถนนสาธารณะไม่ปรากฏชื่อ ฟากตะวันตกวัดบ้านแพนสมถ และโรงเรียนวัดบ้านแพน (ศรีรัตนานุบาล)ด้านใต้ จดคลองบ้านแพนฝั่งเหนือ และถนนสาธารณะไม่ปรากฏชื่อ ฟากเหนือด้านตะวันตก จดถนนหลังวัดสามกอ ฟากตะวันออก๒.๒ ด้านเหนือ จดถนนสาธารณะไม่ปรากฏชื่อ ฟากใต้ด้านตะวันออก จดถนนศรีเสนา ฟากตะวันตกด้านใต้ จดเส้นขนานระยะ ๑๕๐ เมตรกับศูนย์กลางถนนสาธารณะไม่ปรากฏชื่อด้านตะวันตก จดถนนสาธารณะไม่ปรากฏชื่อ ฟากตะวันออก๒.๓ ด้านเหนือ จดเส้นขนานระยะ ๑๘๐ เมตรกับศูนย์กลางถนนสาธารณะไม่ปรากฏชื่อด้านตะวันออก จดถนนหลังวัดสามกอ ฟากตะวันตกด้านใต้ จดถนนสาธารณะไม่ปรากฏชื่อฟากเหนือด้านตะวันตก จดถนนกิตติขจร ฟากตะวันออกบริเวณที่ ๓ หมายความว่าพื้นที่ในบริเวณ ดังต่อไปนี้๓.๑ ด้านเหนือ จดแนวเขตเทศบาลตำบลสามกอด้านตะวันออก จดถนนศรีเสนา ฟากตะวันตกด้านใต้ จดถนนสาธารณะไม่ปรากฏชื่อฟากเหนือด้านตะวันตก จดถนนสาธารณะไม่ปรากฏชื่อ ฟากตะวันออก๓.๒ ด้านเหนือ จดแนวเขตเทศบาลตำบลสามกอด้านตะวันออก จดถนนหลังวัดสามกอ ฟากตะวันตกด้านตะวันตก จดถนนศรีเสนา ฟากตะวันออกด้านใต้ จดเส้นขนานระยะ๑๘๐ เมตร กับศูนย์กลางถนนสาธารณะไม่ปรากฏชื่อ อาคารชุมสายโทรศัพท์อำเภอเสนาสำนักงานที่ดินจังหวัดพระนครศรีอยุธยา สาขาเสนา สำนักงานเทศบาลตำบลสามกอห้องสมุดประชาชนเฉลิมราชกุมารี สำนักงานเหล่ากาชาดอำเภอเสนาสำนักงานการประถมศึกษาอำเภอเสนา และศูนย์บริการการศึกษานอกโรงเรียนอำเภอเสนาบริเวณที่ ๔ หมายความว่าพื้นที่ในบริเวณ ดังต่อไปนี้ด้านเหนือ จดถนนสายเสนา -บางซ้าย ฟากใต้ด้านตะวันออก จดเส้นขนานระยะ ๒๐๐ เมตรกับแนวเขตเทศบาลตำบลสามกอด้านใต้ จดเส้นขนานระยะ๔๐๐ เมตร กับศูนย์กลางถนนสายเสนา - บางซ้ายด้านตะวันตก จดแนวเขตเทศบาลตำบลสามกอบริเวณที่ ๕ หมายความว่าพื้นที่ในบริเวณ ดังต่อไปนี้๕.๑ ด้านเหนือ จดเส้นขนานระยะ ๑๐๐ เมตรกับกึ่งกลางคลองขนมจีน และคลองขนมจีน ฝั่งใต้ด้านตะวันออก จดถนนหลังวัดสามกอ ฟากตะวันตกด้านใต้ จดทางหลวงแผ่นดินหมายเลข๓๒๖๓ ฟากเหนือด้านตะวันตก จดคลองส่งน้ำสาย ๔ ฝั่งตะวันออก๕.๒ ด้านเหนือ จดทางหลวงแผ่นดินหมายเลข ๓๒๖๓ ฟากใต้ด้านตะวันออก จดคลองขนมจีน ฝั่งตะวันตกด้านใต้ จดเส้นขนานระยะ๑,๐๐๐ เมตร กับศูนย์กลางทางหลวงแผ่นดินหมายเลข ๓๒๖๓ด้านตะวันตก จดคลองส่งน้ำสาย ๔ ฝั่งตะวันออกบริเวณที่ ๖ หมายความว่าพื้นที่ในบริเวณหนองตะเกียบทั้งนี้ พื้นที่บริเวณที่ ๑ บริเวณที่ ๒บริเวณที่ ๓ บริเวณที่ ๔ บริเวณที่ ๕ และบริเวณที่ ๖ ปรากฏตามแผนที่ท้ายเทศบัญญัตินี้ข้อ ๔ ให้กำหนดพื้นที่บางส่วนในเขตเทศบาลตำบลสามกออำเภอเสนา จังหวัดพระนครศรีอยุธยา ภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้ และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้า(๕) โรงแรมตามกฎหมายว่าด้วยโรงแรม(๖) สถานบริการตามกฎหมายว่าด้วยสถานบริการ(๗) โรงฆ่าสัตว์(๘) ไซโลเก็บผลิตผลทางการเกษตร(๙) โรงกำจัดมูลฝอย(๑๐) โรงซื้อขายหรือเก็บเศษวัสดุ(๑๑) อาคารขนาดใหญ่(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงแรมตามกฎหมายว่าด้วยโรงแรม(๗) สถานบริการตามกฎหมายว่าด้วยสถานบริการ(๘) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๙) โรงฆ่าสัตว์(๑๐) ไซโลเก็บผลิตผลทางการเกษตร(๑๑) โรงกำจัดมูลฝอย(๑๒) โรงซื้อขายหรือเก็บเศษวัสดุ(๑๓) อาคารขนาดใหญ่(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๗) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๘) โรงฆ่าสัตว์(๙) ไซโลเก็บผลิตผลทางการเกษตร(๑๐) โรงกำจัดมูลฝอย(๑๑) โรงซื้อขายหรือเก็บเศษวัสดุ(๑๒) อาคารขนาดใหญ่(ง) ภายในบริเวณที่ ๔ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) อาคารเลี้ยงสัตว์ทุกชนิดเพื่อการค้า(๓) โรงแรมตามกฎหมายว่าด้วยโรงแรม(๔) สถานบริการตามกฎหมายว่าด้วยสถานบริการ(๕) อาคารที่ใช้ประโยชน์เพื่อการสงเคราะห์หรือรับเลี้ยงเด็ก(๖) อาคารที่ใช้ประโยชน์เพื่อการสงเคราะห์หรือรับเลี้ยงคนชรา(๗) อาคารที่ใช้ประโยชน์เพื่อการสงเคราะห์หรือรับเลี้ยงคนพิการ(๘) อาคารขนาดใหญ่(จ) ภายในบริเวณที่ ๕ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ และสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารอยู่อาศัยประเภทห้องแถว ตึกแถว หรือบ้านแถว(๗) อาคารอยู่อาศัยประเภทห้องชุดหรืออาคารชุดตามกฎหมายว่าด้วยอาคารชุด(๘) หอพักตามกฎหมายว่าด้วยหอพัก(๙) โรงซื้อขายหรือเก็บเศษวัสดุในระยะ ๑๐๐ เมตรจากเขตทางหลวงแผ่นดินหมายเลข ๓๒๖๓(๑๐) อาคารขนาดใหญ่(ฉ) ภายในบริเวณที่ ๖ ห้ามบุคคลใดก่อสร้างอาคาร ดังต่อไปนี้(๑) โรงแรมตามกฎหมายว่าด้วยโรงแรม(๒) โรงกำจัดมูลฝอยหรือสิ่งปฏิกูล(๓) โรงซื้อขายหรือเก็บเศษวัสดุ(๔) โรงซ่อม สร้าง หรือบริการยานพาหนะที่ขับเคลื่อนด้วยเครื่องยนต์ทุกชนิด(๕) อาคารอยู่อาศัยประเภทห้องแถว ตึกแถว หรือบ้านแถว(๖) อาคารอยู่อาศัยประเภทห้องชุดหรืออาคารชุดตามกฎหมายว่าด้วยอาคารชุด(๗) หอพักตามกฎหมายว่าด้วยหอพักข้อ ๕ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ ให้นายกเทศมนตรีตำบลสามกอรักษาการตามเทศบัญญัตินี้ประกาศณ วันที่ ๒๖ มิถุนายน พ.ศ. ๒๕๕๖ตวงทองโพธิ์ทองนายกเทศมนตรีตำบลสามกอ[เอกสารแนบท้าย]๑. แผนที่ท้ายเทศบัญญัติเทศบาลตำบลสามกอ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตเทศบาลตำบลสามกอ อำเภอเสนา จังหวัดพระนครศรีอยุธยา พ.ศ. ๒๕๕๖๒. บัญชีท้ายเทศบัญญัติเทศบาลตำบลสามกอ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตเทศบาลตำบลสามกอ อำเภอเสนา จังหวัดพระนครศรีอยุธยา พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๖ มกราคม ๒๕๕๘ปริญสินีย์/ผู้ตรวจ๒๖ มกราคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๘ ง/หน้า ๒๘/๒๒ มกราคม ๒๕๕๘